《第二子赴河间诗人皆作诗送行读赵婿辟疆诗为次韵》
宋代·王安中

家世无人仕苕浙，送汝还为北城别。河间知不去吾远，汝母犹城离袖掣。

中年生子今宦游，吾与汝母宜白头。中山西望三舍身，诸老汝近吾何愁。

宫傅恩怜逮犹子，宫师雁行馀五弟。至今乡闾尚心化，友爱推高一门里。

向来寒甚草根蛩，迩来出入轩盖从。富贵不愿此身独，安乐幸与诸老同。

门户固应多国器，汝往岂为功名会。古文科斗尽五车，娱人翰墨真馀事。

客程抢笠风卷纱，归及诸老醉榴花。京华新闻勿用说，一时名士诗可誇。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。